Pensii cu 10% mai mari, de la 1 septembrie. Doar Orban poate decide un procent mai mare.
Pensiile vor creşte cu 10% de la 1 septembrie. Premierul Ludovic Orban ar putea decide o majorare mai mare, anunţă ministrul de Finanţe, Florin Cîţu. "Este o creştere care nu pune în pericol bugetul nici pentru acest an, nici pentru anii viitori", a declarat Florin Cîţu.
Florin Cîţu a declarat miercuri, la Digi 24, că se discută şi de o eşalonare a majorării pensiilor, la fel ca în cazul alocării bugetului pentru alocaţiile copiilor."La pensii rămânem la scenariul Ministerul Finanţelor, de 10%. Decizia este una politică şi s-ar putea ca premierul să decidă ca această creştere a pensiilor să fie mai mare.Nu poate fi de 40%. Este o creştere care nu pune în pericol bugetul nici pentru acest an, nici pentru anii viitori, poate 2-3 puncte procentuale în plus faţă de ceea ce vine la Ministerul de Finanţe. Va fi 10% de la 1 septembrie, se discută de o eşalonare", a spus Cîţu.Ministrul Muncii, Violeta Alexandru, a prezentat, miercuri, în şedinţa de Guvern, proiectul unei ordonanţe de urgenţă care prevede dublarea etapizată a alocaţiilor pentru copii. Prima majorare ar urma să aibă loc la 1 septembrie.